Toshkent davlat yuridik universitetiga ukasining o‘rniga hujjat topshirmoqchi bo‘lgan “ziyoli snayper” qo‘lga tushdi

Toshkent davlat yuridik universiteti qabul komissiyasiga ukasining o‘rniga hujjat topshirishga uringan shaxs o‘z maqsadiga erisha olmadi. Bu haqida TDYU qabul komissiyasi vakillari “Daryo”ga ma’lum qildi.

 Ukasi (chapda) o‘rniga hujjat topshirmoqchi bo‘lgan aka (o‘ngda).
9-iyul kuni soat 9:30 da TDYU qabul komissiyasiga o‘zini 1994-yilda tug‘ilgan fuqaro Abbos Jabborov (familiya o‘zgartirilgan) deb tanishtirgan fuqaro hujjatlarni taqdim etgan.
 Toshkent axborot texnologiyalari universitetida forma kiygan “zaychiklar” qo‘lga tushdi
U bilan o‘tkazilgan dastlabki suhbat, pasporti va boshqa hujjatlaridagi shubhali holatlar, pasportdagi surat va hujjatni taqdim etgan shaxsning tashqi o‘xshashligidagi jiddiy tafovutlar qabul komissiyasi xodimlarida asosli shubha uyg‘otdi.
O‘tkazilgan suhbatdan keyin soxta abituriyent haqiqatda bu fuqarolik pasporti unga tegishli emasligini, bu yerga boshqa shaxsning nomidan kelganini tan oldi va o‘zi haqidagi haqiqiy ma’lumotlarni ma’lum qildi.
 O‘zMUda boshqa abituriyentlarning o‘rniga hujjat topshirmoqchi bo‘lgan “ziyoli snayperlar” qo‘lga tushdi
Ma’lum bo‘lishicha, u 1991-yili Qashqadaryo viloyati Kitob tumanida tug‘ilgan Shahboz Jabborov bo‘lib, u 2015-yilda Toshkent davlat sharqshunoslik institutining bakalavr bosqichini tamomlagan.
Mazkur holat bo‘yicha tegishli tartibda shaxslardan tushuntirish xatlari olindi, dalolatnoma tuzildi hamda barcha materiallar ichki ishlar organiga yuborildi.
Hozirda surishtiruv ishlari olib borilmoqda.
 O‘zMUdagi “aqlli texnologiya” Zuhraning o‘rniga hujjat topshirmoqchi bo‘lgan Fotimani aniqladi